CELEX: 32010R1228
Language: fi
Date: 2010-12-15 00:00:00
Title: Komission asetus (EU) N:o 1228/2010, annettu 15 päivänä joulukuuta 2010 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

21.12.2010   
            
            
               FI
            
            
               Euroopan unionin virallinen lehti
            
            
               L 336/17
            
         KOMISSION ASETUS (EU) N:o 1228/2010,
   annettu 15 päivänä joulukuuta 2010,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan,
   sekä katsoo seuraavaa:
   
               (1)
            
            
               Asetuksella (ETY) 2658/87 otettiin käyttöön yhdistetty nimikkeistö (CN) yhteisen tullitariffin, unionin ulkomaankauppatilastojen sekä tavaroiden tuontia ja vientiä koskevien unionin muiden politiikkojen vaatimusten täyttämiseksi.
            
         
               (2)
            
            
               Tapauksiin, joissa tullien kantaminen ei ole perusteltua, sovelletaan yhteisön tullittomuusjärjestelmän luomisesta 16 päivänä marraskuuta 2009 annettua neuvoston asetusta (EY) N:o 1186/2009 (2).
            
         
               (3)
            
            
               Tietyissä olosuhteissa, kun otetaan huomioon joillakin asetuksessa (EY) N:o 1186/2009 mainituilla tavaroiden liikkeillä oleva erityisluonne, näyttäisi olevan tarkoituksenmukaista vähentää kyseisistä tavaroiden liikkeistä ilmoittamiseen liittyvää hallinnollista rasitusta antamalla niille oma CN-koodi. Näin on erityisesti silloin, kun kyseisillä eri tavoilla liikkuvien tavaroiden luokittelu tulli-ilmoitusta varten lisää työmäärää ja kustannuksia suhteettomasti saavutettaviin etuihin nähden.
            
         
               (4)
            
            
               Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta siltä osin kuin on kyse kaupan kattavuudesta, tietojen määrittämisestä, kauppatilastojen laatimisesta yritysten ominaisuustietojen ja laskutusvaluutan mukaan jaoteltuina sekä tietyistä tavaroista ja tietyistä tavaroiden liikkeistä 9 päivänä helmikuuta 2010 annetulla komission asetuksella (EU) N:o 113/2010 (3) sekä jäsenvaltioiden välistä tavarakauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 638/2004 täytäntöönpanosta sekä komission asetusten (EY) N:o 1901/2000 ja (ETY) N:o 3590/92 kumoamisesta 18 päivänä marraskuuta 2004 annetulla komission asetuksella (EY) N:o 1982/2004 (4) jäsenvaltioille annetaan mahdollisuus käyttää EU:n ulkoisen ja sisäisen kaupan tilastoissa yksinkertaistettua koodijärjestelmää tietyillä tavaroilla.
            
         
               (5)
            
            
               Mainituissa asetuksissa säädetään tietyistä tavarakoodeista, joita käytetään erityisolosuhteissa. Avoimuus- ja tiedottamissyistä kyseiset koodit olisi mainittava yhdistetyssä nimikkeistössä (CN).
            
         
               (6)
            
            
               Edellä mainituista syistä on paikallaan lisätä CN-nimikkeistöön 99 ryhmä.
            
         
               (7)
            
            
               Asetuksen (ETY) N:o 2658/87 liitettä I olisi sen vuoksi muutettava.
            
         
               (8)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (ETY) N:o 2658/87 liite I tämän asetuksen liitteen mukaisesti.
   2 artikla
   Tämä asetus tulee voimaan 1 päivänä tammikuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä joulukuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EUVL L 324, 10.12.2009, s. 23.
   
      (3)  EUVL L 37, 10.2.2010, s. 1.
   
      (4)  EUVL L 343, 19.11.2004, s. 3.
   
      LIITE
      Muutetaan asetuksen (ETY) N:o 2658/87 liite I seuraavasti:
      
                  1)
               
               
                  Korvataan sisältöosassa toisen osan XXI jaksoon sisältyvän 99 ryhmän kohdalla ilmaisu ”(Varattu yhteisön toimivaltaisten viranomaisten määräämää erityiskäyttöä varten)” ilmaisulla: ”Yhdistetyn nimikkeistön erityiskoodit”.
               
            
                  2)
               
               
                  Lisätään toisen osan XXI jaksoon 98 ryhmän jälkeen ja ennen ”Kolmatta osaa” 99 ryhmä seuraavasti:
                  ”99   RYHMÄ
                  
                  
                     YHDISTETYN NIMIKKEISTÖN ERITYISKOODIT
                  
                  
                     I   alaryhmä
                  
                  
                     Yhdistetyn nimikkeistön koodit tietyille erityisille tavaroiden liikkeille
                  
                  (tuonti tai vienti)
                  
                     Lisähuomautuksia
                  
                  
                              1.
                           
                           
                              Tämän alaryhmän määräyksiä sovelletaan ainoastaan siinä tarkoitettuihin tavaroiden liikkeisiin.
                              Kyseiset tavarat on ilmoitettava asianomaiseen alanimikkeeseen kuuluviksi, jos sitä ja mahdollisia muita sovellettavia sääntöjä koskevat edellytykset ja vaatimukset täyttyvät. Kyseisten tavaroiden kuvauksen on oltava niin tarkka, että tavarat voidaan yksilöidä sen avulla.
                              Jäsenvaltiot voivat päättää olla soveltamatta tämän alaryhmän määräyksiä tilanteissa, joissa kannetaan tuontitulleja tai muita maksuja.
                           
                        
                              2.
                           
                           
                              Tämän alaryhmän määräyksiä ei sovelleta jäsenvaltioiden väliseen tavarakauppaan.
                           
                        
                              3.
                           
                           
                              Sellaiset neuvoston asetuksessa (EY) N:o 1186/2009 tarkoitetut tuonti- ja vientitavarat, joilta on evätty vapautus tuonti- tai vientitullista, eivät kuulu tähän alaryhmään.
                              Tähän alaryhmään eivät myöskään kuulu kielto- tai rajoitustoimenpiteiden kohteena olevien tavaroiden liikkeet.
                           
                        
                              CN-koodi
                           
                           
                              Tavaran kuvaus
                           
                           
                              Huomautus
                           
                        
                              1
                           
                           
                              2
                           
                           
                              3
                           
                        
                               
                           
                           
                              
                                 Tietyt neuvoston asetuksessa (EY) N:o 1186/2009 tarkoitetut tavarat (tuonti ja vienti):
                              
                           
                           
                               
                           
                        
                              
                                 9905 00 00
                              
                           
                           
                              
                                          —
                                       
                                       
                                          vakituisen asuinpaikkansa muuttavien luonnollisten henkilöiden henkilökohtainen omaisuus
                                       
                                    
                           
                              
                                  (1)
                              
                           
                        
                              
                                 9919 00 00
                              
                           
                           
                              
                                          —
                                       
                                       
                                          seuraavat tavarat, muut kuin edellä mainitut:
                                       
                                    
                           
                               
                           
                        
                              
                                          —
                                       
                                       
                                          vakituisen asuinpaikkansa avioliiton solmimisen vuoksi muuttavalle henkilölle kuuluvat kapiot ja koti-irtaimisto; perintönä saatu henkilökohtainen omaisuus
                                       
                                    
                           
                              
                                  (1)
                              
                           
                        
                              
                                          —
                                       
                                       
                                          vaatetavarat, opiskelutarvikkeet ja muut oppilaiden ja opiskelijoiden irtaimet tavarat
                                       
                                    
                           
                              
                                  (1)
                              
                           
                        
                              
                                          —
                                       
                                       
                                          ruumiita sisältävät arkut ja vainajien tuhkaa sisältävät uurnat sekä hautajaiskoristeet
                                       
                                    
                           
                              
                                  (1)
                              
                           
                        
                              
                                          —
                                       
                                       
                                          avustus- tai hyväntekeväisyysjärjestöille osoitetut tavarat ja katastrofien uhrien hyväksi osoitetut tavarat
                                       
                                    
                           
                              
                                  (1)
                              
                           
                        
                     II   alaryhmä
                  
                  
                     Tilastokoodit tietyille erityisille tavaroiden liikkeille
                  
                  
                     Lisähuomautuksia
                  
                  
                              1.
                           
                           
                              Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta siltä osin kuin on kyse kaupan kattavuudesta, tietojen määrittämisestä, kauppatilastojen laatimisesta yritysten ominaisuustietojen ja laskutusvaluutan mukaan jaoteltuina sekä tietyistä tavaroista ja tietyistä tavaroiden liikkeistä 9 päivänä helmikuuta 2010 annetulla komission asetuksella (EU) N:o 113/2010 (2) sekä jäsenvaltioiden välistä tavarakauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 638/2004 täytäntöönpanosta sekä komission asetusten (EY) N:o 1901/2000 ja (ETY) N:o 3590/92 kumoamisesta 18 päivänä marraskuuta 2004 annetulla asetuksella (EY) N:o 1982/2004 (3) jäsenvaltioille annetaan mahdollisuus käyttää EU:n ulkoisen ja sisäisen kaupan tilastoissa yksinkertaistettua koodijärjestelmää joillakin tavaroilla.
                           
                        
                              2.
                           
                           
                              Tässä alaryhmässä lueteltuihin koodeihin sovelletaan asetuksessa (EU) N:o 113/2010 ja asetuksessa (EY) N:o 1982/2004 säädettyjä edellytyksiä.
                           
                        
                              Koodi
                           
                           
                              Tavaran kuvaus
                           
                        
                              1
                           
                           
                              2
                           
                        
                              
                                 9930
                              
                           
                           
                              
                                 Aluksiin ja ilma-aluksiin toimitetut tavarat:
                              
                           
                        
                              9930 24 00
                           
                           
                              
                                          —
                                       
                                       
                                          yhdistetyn nimikkeistön 1–24 ryhmän tavarat
                                       
                                    
                        
                              9930 27 00
                           
                           
                              
                                          —
                                       
                                       
                                          yhdistetyn nimikkeistön 27 ryhmän tavarat
                                       
                                    
                        
                              9930 99 00
                           
                           
                              
                                          —
                                       
                                       
                                          muualle luokitellut tavarat
                                       
                                    
                        
                              
                                 9931
                              
                           
                           
                              
                                 Offshore-laitosten miehistöä tai offshore-laitosten moottoreiden, koneiden ja muiden varusteiden toimintaa varten toimitetut tavarat:
                              
                           
                        
                              9931 24 00
                           
                           
                              
                                          —
                                       
                                       
                                          yhdistetyn nimikkeistön 1–24 ryhmän tavarat
                                       
                                    
                        
                              9931 27 00
                           
                           
                              
                                          —
                                       
                                       
                                          yhdistetyn nimikkeistön 27 ryhmän tavarat
                                       
                                    
                        
                              9931 99 00
                           
                           
                              
                                          —
                                       
                                       
                                          muualle luokitellut tavarat
                                       
                                    
                        
                              
                                 9950 00 00
                              
                           
                           
                              
                                 Koodi, jota käytetään ainoastaan jäsenvaltioiden välisessä tavarakaupassa yksittäisistä, vähemmän kuin 200 euron arvoisista liiketoimista ja joissakin tapauksissa jätetuotteita koskevissa ilmoituksissa”
                           
                        
            
         (1)  Tuotaessa tavarat voidaan lukea tähän alaryhmään kuuluviksi ja vapauttaa tuontitulleista, jos ne täyttävät neuvoston asetuksessa (EY) N:o 1186/2009 säädetyt edellytykset.
      
         (2)  EUVL L 37, 10.2.2010, s. 1.
      
         (3)  EUVL L 343, 19.11.2004, s. 3.